ddrg/super_eurlex huggingface dataset:
“52. Perfluoroktānsulfonāti (PFOS) C8F17SO2X (X = OH, metāla sāls (O-M+), halogenīds, amīds, u.c. atvasinājumi, ieskaitot polimērus)

1) Nedrīkst laist tirgū vai izmantot par vielu vai sastāvdaļu preparātos masas koncentrācijā, kas ir vienāda vai lielāka par 0,005 %. 2) Nedrīkst laist tirgū pusfabrikātos un izstrādājumos vai to daļās, ja PFOS masas koncentrācija ir vienāda vai lielāka par 0,1 % un tā ir aprēķināta, pamatojoties uz strukturāli vai mikrostrukturāli noteiktu daļu, kas satur PFOS, masu, vai tekstilizstrādājumos un citos pārklātos materiālos, ja PFOS daudzums ir vienāds vai lielāks par 1 μg/m2 no pārklātā materiāla. 3) Atkāpjoties no iepriekšminētā, 1. punkts un 2. punkts neattiecas uz šiem izstrādājumiem, kā arī vielām un preparātiem, kas nepieciešami šādu izstrādājumu izgatavošanai: a) gaismas izturīgiem un atstarojošiem pārklājumiem fotolitogrāfijas procesos, b) fotogrāfiskajiem pārklājumiem, ko izmanto filmām, papīriem vai iespiedplatēm, c) miglas supresantiem nedekoratīvās cietās hromēšanas (VI) procesā un mitrinātājiem, ko izmanto kontrolējamās elektrogalvanizācijas sistēmās, kad vidē izplūdušo PFOS daudzums ir samazināts līdz minimumam, pilnībā izmantojot attiecīgās labākās pieejamās tehnoloģijas, kas izstrādātas atbilstīgi Padomes Direktīvai 96/61/EK (1996. gada 24. septembris) par piesārņojuma integrētu novēršanu un kontroli (1), d) aviācijā izmantojamajiem hidrauliskajiem šķidrumiem. 4) Atkāpjoties no 1. punkta, ugunsdzēšamās putas, kas laistas tirgū pirms 2006. gada 27. decembra, var izmantot līdz 2011. gada 27. jūnijam. 5) 1. un 2. punktu piemēro, neskarot Eiropas Parlamenta un Padomes Regulu (EK) Nr. 648/2004 (2004. gada 31. marts) par mazgāšanas līdzekļiem (2). 6) Ne vēlāk kā līdz 2008. gada 27. decembrim dalībvalstis ievieš, informējot par to Komisiju, uzskaiti, kurā iekļauj informāciju par: a) 3. punkta c) apakšpunktā minētajiem procesiem, attiecībā uz kuriem tiek piemēroti atbrīvojumi, kā arī lietojamo PFOS un to izplūžu daudzumiem, b) PFOS saturošo ugunsdzēšamo putu pašreizējiem krājumiem. 7) Tiklīdz ir pieejama detalizēta informācija par lietojumiem un drošākām, izmantošanai paredzētām alternatīvām vielām vai tehnoloģijām, Komisija pārskata katru 3.a– 3.d punktā iekļauto atbrīvojumu tā, ka: a) pakāpeniski tiek pārtraukta PFOS izmantošana, ja drošāku alternatīvu izmantošana ir tehniski un ekonomiski iespējama, b) atbrīvojumus var piemērot arī turpmāk tikai attiecībā uz būtiski svarīgiem nolūkiem, ja to gadījumos nepastāv drošākas alternatīvas un ja tika ziņots par pasākumiem, kas veikti drošāku alternatīvu rašanai, c) PFOS izplūdes vidē ir samazinātas līdz minimumam, piemērojot labākās pieejamās tehnoloģijas. 8) Komisija regulāri pārbauda īstenojamās risku novērtēšanas darbības, kā arī to, vai ir pieejamas drošākas alternatīvas vielām un tehnoloģijām, kurās tiek izmantota perfluoroktānskābe (PFOA) un ar to saistītas vielas, un ierosina pasākumus, tostarp arī tirgū laišanas un lietošanas ierobežojumus, kas nepieciešami noteikto risku samazināšanai, jo īpaši, ja ir pieejamas tehniski un ekonomiski iespējamas drošākas alternatīvas vielas vai tehnoloģijas.
7.

Iekļauj šādu pantu: “46.a pants 1. Sabiedrība, kuras vērtspapīri ir tirgojami regulētā tirgū Eiropas Parlamenta un Padomes Direktīvas 2004/39/EK (2004. gada 21. aprīlis), kas attiecas uz finanšu instrumentu tirgiem (11), 4. panta 1. punkta 14. apakšpunkta izpratnē, savā gada ziņojumā iekļauj paziņojumu par korporatīvo vadību. Šo paziņojumu iekļauj kā īpašu gada ziņojuma nodaļu, un tajā ietver vismaz šādu informāciju: a) atsauce uz: i) korporatīvās vadības kodeksu, kuram sabiedrība ir pakļauta, un/vai ii) korporatīvās vadības kodeksu, ko sabiedrība var būt nolēmusi piemērot brīvprātīgi, un/vai iii) visu būtisko informāciju par korporatīvās vadības praksi, ko piemēro ārpus dalībvalsts tiesību aktu prasībām. Gadījumos, kad piemēro i) un ii) punktus, sabiedrība arī norāda, kur atbilstīgie teksti ir publiski pieejami; gadījumos, kad piemēro iii) punktu, sabiedrība publisko informāciju par savu korporatīvās vadības praksi; b) atkarībā no tā, cik lielā mērā sabiedrība saskaņā ar dalībvalsts tiesību aktiem atkāpjas no a) apakšpunkta i) vai ii) punktā minētā korporatīvās vadības kodeksa, sabiedrības paskaidrojums par to, no kurām korporatīvās vadības kodeksa daļām tā atkāpjas, un šādas rīcības iemesli. Gadījumos, kad sabiedrība ir nolēmusi nepiemērot nekādus a) apakšpunkta i) vai ii) punktā minētos korporatīvās vadības kodeksa noteikumus, tā izskaidro šādas rīcības iemeslus; c) sabiedrības iekšējās kontroles un riska pārvaldības sistēmu galveno iezīmju apraksts saistībā ar finanšu pārskatu sastādīšanas procesu; d) informācija, kas noteikta Eiropas Parlamenta un Padomes Direktīvas 2004/25/EK (2004. gada 21. aprīlis) par pārņemšanas piedāvājumiem (12) 10. panta 1. punkta c), d), f), h) un i) apakšpunktā, ja šī direktīva attiecas uz sabiedrību; e) akcionāru sapulču darbība un tās galvenās pilnvaras, apraksts par akcionāru tiesībām un veidu, kā tās īstenot, ja vien šī informācija jau nav pilnībā iekļauta dalībvalsts normatīvajos aktos; f) administratīvo, pārvaldes un uzraudzības struktūru, kā arī to komiteju sastāvs un darbība. 2. Dalībvalstis var atļaut saskaņā ar šo pantu sniedzamo informāciju iekļaut atsevišķā ziņojumā, ko publicē kopā ar gada ziņojumu tādā veidā, kā norādīts 47. pantā, vai arī gada ziņojumā minēt, kur sabiedrības tīmekļa vietnē šis dokuments ir publiski pieejams. Atsevišķa ziņojuma gadījumā paziņojumā par korporatīvo vadību var iekļaut atsauci uz gada ziņojumu, kurā atrodama saskaņā ar 1. punkta d) apakšpunktu sniedzamā informācija. Šīs direktīvas 51. panta 1. punkta otrā daļa attiecas uz šā panta 1. punkta c) un d) apakšpunkta noteikumiem. Kas attiecas uz pārējo informāciju, obligātais revidents pārbauda, vai ir sagatavots paziņojums par korporatīvo vadību. 3. Dalībvalstis var atbrīvot no 1. punkta a), b), e) un f) apakšpunkta noteikumu piemērošanas tās sabiedrības, kas ir laidušas apgrozībā vērtspapīrus, kuri nav akcijas, kas ir tirgojamas regulētā tirgū Direktīvas 2004/39/EK 4. panta 1. punkta 14. apakšpunkta izpratnē, ja vien šādas sabiedrības nav laidušas apgrozībā akcijas, kuras tirgo daudzpusējā tirdzniecības sistēmā Direktīvas 2004/39/EK 4. panta 1. punkta 15. apakšpunkta nozīmē.
c)

5.1. punkta otro daļu aizstāj ar šādu daļu: “Turpmāk izklāstītie kritēriji tieši izriet no testu metodēm, kas izklāstītas Komisijas regulā par testu metodēm, kā paredzēts Regulas (EK) Nr. 1907/2006 13. panta 2. punktā, tiktāl, ciktāl tie ir minēti. Testu metodes, kas vajadzīgas pamata informācijai, kā minēts Regulas (EK) Nr. 1907/2006 VII un VIII pielikumā, ir ierobežotas, un no tām iegūtā informācija var būt nepietiekama atbilstīgai klasifikācijai. Klasifikācijai var būt vajadzīgi papildu dati, ko iegūst no Regulas (EK) Nr. 1907/2006 IX vai X pielikuma vai citas līdzvērtīgas izpētes. Turklāt klasificētās vielas var pārskatīt, ņemot vērā citus jaunus datus.”;
4.

Direktīvas IV pielikuma B daļu groza šādi: a) tās 1. punktā trešo sleju aizstāj ar šādu: “EL, IRL, UK (Ziemeļīrija, Menas sala un Džersija)”; b) tās 7. punktā trešo sleju aizstāj ar šādu: “EL, IRL, UK (Ziemeļīrija, Menas sala un Džersija)”; c) tās 14. punkta 1. apakšpunktā trešo sleju aizstāj ar šādu: “EL, IRL, UK (Ziemeļīrija, Menas sala un Džersija)”; d) tās 20. punkta 1. apakšpunkta trešajā slejā “DK” svītro. e) tās 20. punkta 2. apakšpunkta trešajā slejā “DK” svītro. f) šādi groza 21. punktu: i) tā c) apakšpunkta otrajā slejā “Tičino” svītro; ii) trešajā slejā pirms “F (Korsika)” iekļauj “EE”; g) iekļauj šādu 21. punkta 1. apakšpunktu: “21.1. Vitis L. augi, izņemot augļus un sēklas Neierobežojot III pielikuma A daļas 15. punkta aizliegumu par Vitis L. augu, izņemot augļu un sēklu ievešanu no trešām valstīm (izņemot Šveici) Kopienā, jābūt oficiālam paziņojumam, ka: a) augu izcelsme ir no apvidus, kurā nav sastopams Daktulosphaira vitifoliae (Fitch); vai b) augi ir audzēti ražošanas vietā, kurā oficiālās pārbaudēs, kas veiktas pēdējo divu pilnu veģetācijas ciklu laikā, nav atrasts Daktulosphaira vitifoliae (Fitch); vai c) tie apstrādāti pret Daktulosphaira vitifoliae (Fitch), izmantojot fumigāciju vai citu atbilstošu apstrādes metodi. CY” h) šādi groza 21. punkta 3. apakšpunktu: i) tā b) punkta otrajā slejā “Tičino” svītro; ii) trešajā slejā pirms “F (Korsika)” iekļauj “EE”; i) tās 22. punkta trešajā slejā “DK” svītro; j) tās 23. punkta trešajā slejā “DK” svītro; k) tās 25. punkta trešajā slejā “DK” svītro; l) tās 26. punkta trešajā slejā “DK” svītro; m) tās 27. punkta 1. apakšpunkta trešajā slejā “DK” svītro; n) tās 27. punkta 2. apakšpunkta trešajā slejā “DK” svītro; o) tās 30. punkta trešajā slejā “DK” svītro; p) šādi groza 31. punktu: “31. Citrus L., Fortunella Swingle, Poncirus Raf. un to hibrīdu augļi ar izcelsmi no E, F (izņemot Korsiku), CY un I Neierobežojot IV pielikuma A daļas II sadaļas 30. punkta 1. apakšpunkta prasības par to, ka uz iepakojuma jābūt norādei par izcelsmi: a) augļiem jābūt bez lapām un kātiem; vai b) ja augļiem ir lapas vai kāti, jābūt oficiālam paziņojumam, ka augļi iesaiņoti slēgtā tarā, kas oficiāli aizzīmogota, un tos tādā veidā pārvadā caur aizsargājamo zonu, kura noteikta attiecībā uz šiem augļiem, uz taras jābūt atšķirības zīmei, kas jānorāda arī pasē. EL, F (Korsika), M, P”
3.1.1.1.2.

Testus veic uz transportlīdzekļiem ar frontālās aizsardzības sistēmu un bez frontālās aizsardzības sistēmas, ar trieciena ātrumu 40 km/h. Abus šos testus veic vienādās vietās, kā to ir noteikusi attiecīgā testa iestāde. Piefiksē ceļgala ieliekuma leņķa un dinamiskās ceļgala nobīdes maksimālos rādītājus, kā arī paātrinājuma stilba kaula augšējā galā rādītājus. Katrā gadījumā to transportlīdzekļu, kas ir aprīkoti ar frontālās aizsardzības sistēmu, rādītāji nepārsniedz 90 % no to transportlīdzekļu rādītājiem, kas nav aprīkoti ar frontālās aizsardzības sistēmu.
1)

Šādus vispārējus principus un procedūras piemēro attiecībā uz tīrīšanu, dezinfekciju un apstrādi, kā noteikts 48. pantā: a) tīrīšana un dezinfekcija un, vajadzības gadījumā, pasākumi grauzēju un kukaiņu iznīcināšanai jāveic oficiālā uzraudzībā un saskaņā ar oficiāla veterinārārsta norādījumiem; b) ir jābūt kompetentās iestādes atļaujai attiecībā uz izmantojamiem dezinfekcijas līdzekļiem un to koncentrāciju, lai nodrošinātu putnu gripas vīrusa iznīdēšanu; c) dezinfekcijas līdzekļus vajadzētu lietot vai nu saskaņā ar ražotāju ieteikumiem, ja tādi ir, vai saskaņā ar oficiālā veterinārārsta un/vai kompetentās iestādes norādījumiem, ja tādi ir sniegti; d) dezinfekcijas līdzekļu un dezinfekcijas procedūru izvēle jāveic, ņemot vērā apstrādājamās saimniecības, transportlīdzekļu un objektu veidu; e) attaukošanas un dezinfekcijas līdzekļi jālieto tā, lai to efektivitāte netiktu samazināta; jo īpaši jāievēro ražotāja norādītie parametri, tādi kā spiediens, minimālā temperatūra un nepieciešamais kontakta laiks; f) neatkarīgi no tā, kādu dezinfekcijas līdzekli izmanto, jāievēro šādi vispārējie noteikumi: i) pakaišu un nobiru, kā arī fekāliju materiāla rūpīga samērcēšana ar dezinfekcijas līdzekli; ii) mazgāšana un tīrīšana, rūpīgi noberžot un nokasot pamatni, grīdas, rampas un sienas pēc tam, kad, ja vien tas iespējams, noņemtas vai nomontētas iekārtas vai instalācijas, kas citādi traucētu tīrīšanas un dezinfekcijas procedūru efektivitāti; iii) turpmāka dezinfekcijas līdzekļa piemērošana vismaz uz tādu kontakta laiku, kādu paredz ražotāja ieteikumi; g) gadījumā, ja mazgāšanu veic ar šķidrumiem zem spiediena, jāizvairās no to daļu atkārtotas nonākšanas saskarē ar infekciju, kas jau iepriekš notīrītas; h) turklāt jāveic varbūtēji inficētu iekārtu, instalāciju, priekšmetu vai citu objektu mazgāšana, dezinfekcija vai iznīcināšana; i) jāizvairās no atkārtotas nonākšanas saskarē ar infekciju pēc dezinfekcijas procedūru veikšanas; j) tīrīšana un dezinfekcija, kā to prasa šīs direktīvas noteikumi, dokumentāri jāapstiprina saimniecības vai transportlīdzekļa reģistrā un gadījumā, ja nepieciešams oficiāls apstiprinājums, jāvēršas pēc tā pie oficiāla veterinārārsta, kura uzraudzībā tīrīšana vai dezinfekcija notiek, vai pie personas viņa uzraudzībā; k) transportēšanai un personāla pārvadāšanai izmantoto transportlīdzekļu tīrīšana un dezinfekcija.
b)

gadījumā, ja līdzeklis satur hinoksifēnu kā vienu no vairākām aktīvajām vielām, vajadzības gadījumā groza vai anulē atļauju līdz 2006. gada 28. februārim, vai līdz datumam, kas paredzēts šādu grozījumu vai anulēšanas veikšanai attiecīgajā direktīvā vai direktīvās, ar kurām iekļāva attiecīgo vielu vai vielas Direktīvas 91/414/EEK I pielikumā, atkarībā no tā, kurš no šiem datumiem ir vēlākais”.
Oficiālais Vēstnesis L 089 , 26/03/2004 Lpp. 0035 - 0035



Komisijas Direktīva 2004/34/EK (2004. gada 23. marts), ar ko groza I un II pielikumu Eiropas Parlamenta un Padomes Direktīvai 96/74/EK par tekstilmateriālu nosaukumiem, lai tos pielāgotu tehnikas attīstībai (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes Direktīvu 96/74/EK (1996. gada 16. decembris) par tekstilmateriālu nosaukumiem [1], un jo īpaši tās 16. panta 1. punktu, tā kā: (1) Direktīvā 96/74/EK ir izklāstīti noteikumi, kas reglamentē izstrādājumu etiķetēšanu vai marķēšanu attiecībā uz to tekstilšķiedru sastāvu, lai tādējādi nodrošinātu patērētāju interešu aizsardzību. Kopienā tekstilmateriālus var laist tirgū vienīgi tad, ja tie atbilst minētās direktīvas noteikumiem. (2) Ņemot vērā tehniskās darba grupas jaunākās atziņas, lai Direktīvu 96/74/EK pielāgotu tehniskajai attīstībai, minētās direktīvas I un II pielikuma sarakstā jāiekļauj polilaktīda šķiedras. (3) Tāpēc attiecīgi jāgroza Direktīva 96/74/EK. (4) Šajā direktīvā paredzētie pasākumi ir saskaņā ar Tekstilmateriālu nosaukumu un marķēšanas direktīvu komitejas atzinumu; IR PIEŅĒMUSI ŠO DIREKTĪVU. 1. pants Direktīvu 96/74/EK groza šādi. 1. Direktīvas I pielikumā iekļauj šādu 33.a rindu: "33a | Polilaktīds | Šķiedra, ko veido lineārās makromolekulas, kuru ķēdē (pēc masas) ir vismaz 85 % pienskābes esteru, ko iegūst no dabā sastopamiem cukuriem, un kuru kušanas temperatūra ir vismaz 135 °C" | 2. Direktīvas II pielikumā iekļauj šādu pozīciju: "33a | Polilaktīds | 1,50" | 2. pants 1. Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2005. gada 1. martam izpildītu šīs direktīvas prasības. Dalībvalstis tūlīt dara zināmus Komisijai minēto aktu tekstus un minēto aktu un šīs direktīvas korelācijas tabulu. Kad dalībvalstis pieņem minētos tiesību aktus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce. 2. Dalībvalstis dara zināmus Komisijai savu tiesību aktu galvenos noteikumus, ko tās pieņem jomā, uz kuru attiecas šī direktīva. 3. pants Šī direktīva stājas spēkā 20. dienā pēc tās publicēšanas Eiropas Savienības Oficiālajā Vēstnesī. 4. pants Šī direktīva ir adresēta dalībvalstīm. Briselē, 2004. gada 23. martā Komisijas vārdā — Komisijas loceklis Erkki Liikanen [1] OV L 32, 3.2.1997., 38. lpp.. Direktīvā grozījumi izdarīti ar Komisijas Direktīvu 97/37/EK (OV L 169, 27.6.1997., 74. lpp.). --------------------------------------------------
Oficiālais Vēstnesis L 224 , 06/09/2003 Lpp. 0027 - 0028



Komisijas Direktīva 2003/80/EK (2003. gada 5. septembris), ar ko nosaka simbolu, ar kuru apzīmē Padomes Direktīvas 76/768/EEK VIIIa pielikumā norādīto kosmētikas līdzekļu derīguma termiņu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 76/768/EEK (1976. gada 27. jūlijs) par dalībvalstu tiesību aktu tuvināšanu attiecībā uz kosmētikas līdzekļiem [1], kurā jaunākie grozījumi izdarīti ar Eiropas Parlamenta un Padomes Direktīvu 2003/15/EK [2], ņemot vērā Direktīvu 2003/15/EK, jo īpaši tās 1. panta 11. punktu, tā kā: (1) Lai uzlabotu patērētājiem sniegto informāciju, uz kosmētikas līdzekļiem jābūt precīzākām norādēm attiecībā uz to derīguma termiņu. (2) Uz tiem kosmētikas līdzekļiem, kuru glabāšanas laiks ir ilgāks par 30 mēnešiem, ir jābūt norādei uz tādu termiņu, kura laikā patērētājs var lietot minēto līdzekli pēc tā iesaiņojuma attaisīšanas, nenodarot sev kaitējumu. (3) Šajā nolūkā saskaņā ar Padomes Direktīvas 76/768/EEK 6. panta 1. punkta c) apakšpunktu ir paredzēts simbols, aiz kura ir norādīts minētais termiņš (mēnešos un/vai gados). (4) Šajā direktīvā paredzētie pasākumi ir saskaņā ar Kosmētikas līdzekļu pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Direktīvas 76/768/EEK VIIIa pielikumā iekļauj simbolu, kas norādīts šīs direktīvas pielikumā. 2. pants Dalībvalstīs stājas spēkā normatīvie un administratīvie akti, kas nepieciešami, lai līdz 2004. gada 11. septembrim izpildītu šīs direktīvas prasības. Dalībvalstis tūlīt dara zināmus Komisijai minēto aktu tekstus, kā arī minēto aktu un šīs direktīvas korelācijas tabulu. Dalībvalstīs, nosakot šos pasākumus, tajos iekļauj atsauci uz šo direktīvu vai šādu atsauci pievieno oficiālajai publikācijai. Dalībvalstīs nosaka, kādā veidā izdarāmas šādas atsauces. 3. pants Šī direktīva stājas spēkā trešajā dienā pēc tās publicēšanas Eiropas Savienības Oficiālajā Vēstnesī. 4. pants Šī direktīva ir adresēta dalībvalstīm. Briselē, 2003. gada 5. septembrī Komisijas vārdā — Komisijas loceklis Erkki Liikanen [1] OV L 262, 27.9.1976., 169. lpp. [2] OV L 66, 11.3.2003., 26. lpp. -------------------------------------------------- PIELIKUMS Simbols, ar ko attēlo attaisītu krēma trauku, kā paredzēts Padomes Direktīvas 76/768/EEK [1] 6. panta 1. punkta c) apakšpunktā. +++++ TIFF +++++ [1] OV L 262, 27.9.1976., 169. lpp. Direktīvā jaunākie grozījumi izdarīti ar Direktīvas 2003/15/EK 1. panta 3. punktu. --------------------------------------------------
Oficiālais Vēstnesis L 030 , 01/02/2001 Lpp. 0042 - 0042



Komisijas Direktīva 2001/6/EK (2001. gada 29. janvāris), ar ko trešo reizi tehnikas attīstībai pielāgo Padomes Direktīvu 96/49/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa dzelzceļu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 23. jūlija Direktīvu 96/49/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa dzelzceļu [1], kurā jaunākie grozījumi izdarīti ar Eiropas Parlamenta un Padomes Direktīvu 2000/62/EK [2], un jo īpaši tās 8. pantu, tā kā: (1) Direktīvas 96/49/EK pielikumā ir Bīstamo kravu starptautisko dzelzceļa pārvadājumu noteikumi, ko parasti pazīst ar nosaukumu "RID", un ko piemēro no 1999. gada 1. jūlija. (2) RID atjaunina reizi divos gados, un tāpēc grozītā redakcija būs spēkā no 2001. gada 1. jūlija ar pārejas periodu līdz 2002. gada 31. decembrim, izņemot attiecībā uz 7. klases bīstamajām kravām (radioaktīvajām vielām), attiecībā uz kurām pārejas laikposms beigsies 2001. gada 31. decembrī. (3) Tā kā tāpēc jāgroza Direktīvas 96/49/EK pielikums. (4) Šajā direktīvā paredzētie pasākumi saskan ar atzinumu, ko sniegusi Direktīvas 96/49/EK 9. pantā paredzētā Bīstamo kravu transporta komiteja, IR PIEŅĒMUSI ŠO DIREKTĪVU. 1. pants Direktīvas 96/49/EK pielikumu aizstāj ar šādu pielikumu: " PIELIKUMS Bīstamo kravu starptautisko dzelzceļa pārvadājumu noteikumi (RID), kas ir COTIF B papildinājuma I pielikumā un ko piemēro no 2001. gada 1. jūlija; terminus "līgumslēdzēja puse" un "valstis vai dzelzceļi" aizstāj ar terminu "dalībvalsts" NB: RID konsolidēto tekstu 2001. gada redakcijā publicē, tiklīdz tas ir pieejams visās Kopienas oficiālajās valodās. " 2. pants 1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2001. gada 31. decembrim izpildītu šīs direktīvas prasības, kuras attiecas uz 7. klases bīstamajām kravām, un līdz 2002. gada 31. decembrim — prasības, kas attiecas uz pārējo klašu bīstamajām kravām. Par to dalībvalstis tūlīt informē Komisiju. Kad dalībvalstis pieņem minētos noteikumus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce. 2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, kuru reglamentē šī direktīva. 3. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 2001. gada 29. janvārī Komisijas vārdā — priekšsēdētāja vietniece Loyola De Palacio [1] OV L 235, 17.9.1996., 25. lpp. [2] OV L 279, 1.11.2000., 44. lpp. --------------------------------------------------
Oficiālais Vēstnesis L 056 , 04/03/1999 Lpp. 0046 - 0046



Komisijas Direktīva 1999/9/EK (1999. gada 26. februāris), ar kuru groza Direktīvu 97/17/EK, ar ko ievieš Padomes Direktīvu 92/75/EEK attiecībā uz mājsaimniecības trauku mazgāšanas mašīnu enerģijas marķēšanu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 22. septembra Direktīvu 92/75/EEK par mājsaimniecības ierīču enerģijas un citu resursu patēriņa norādīšanu ar marķēšanu un ar standarta informāciju par precēm [1], un jo īpaši tās 9. pantu, tā kā Komisijas Direktīva 97/17/EK [2] ievieš Padomes Direktīvu 92/75/EEK attiecībā uz mājsaimniecības trauku mazgāšanas mašīnu enerģijas marķēšanu; tā kā bijusi kavēšanās mērījumu metožu (EN 50242) izstrādē un pieņemšanā; tā kā, ja nav saskaņota mērījumu standarta, piegādātāji nevar izpildīt savus pienākumus atbilstīgi Direktīvai 97/17/EK; tā kā tādēļ jāatliek minētās direktīvas piemērošana; tā kā šajā direktīvā noteiktie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 92/75/EEK 10. pantu, IR PIEŅĒMUSI ŠO DIREKTĪVU. 1. pants Direktīvas 97/17/EK 4. panta 1. punktu aizstāj ar šādu: "1. Dalībvalstis pieņem un publicē normatīvos un administratīvos aktus, kas vajadzīgi, lai līdz 1999. gada 28. februārim izpildītu šo direktīvu. Dalībvalstis par to tūlīt informē Komisiju. Šos tiesību aktus dalībvalstis piemēro no 1999. gada 1. marta. Tomēr līdz 1999. gada 31. jūlijam dalībvalstis atļauj: - laist tirgū, realizēt un/vai izstādīt ražojumus un - 2. panta 4. punktā minētās drukātās informācijas izplatīšanu, kas neatbilst šīs direktīvas prasībām. Pieņemot aktus, kas minēti pirmajā daļā, dalībvalstis tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce." 2. pants Šī direktīva stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. 3. pants Šī direktīva ir adresēta dalībvalstīm. Briselē, 1999. gada 26. februārī Komisijas vārdā – Komisijas loceklis Christos Papoutsis [1] OV L 297, 13.10.1992., 16. lpp. [2] OV L 118, 7.5.1997., 1. lpp. --------------------------------------------------